Istid (film)

Istid er en amerikansk dataanimasjonsfilm. Den ble lagd av Blue Sky Studios og utgitt av 20th Century Fox i 2002.

 Handling 
Filmen begynner med en varsom ekornrotte kalt Scrat som prøver å finne et gjemmested til sin eikenøtt. Han finner et i snøen, men når han dytter eikenøtten ned begynner overflaten å sprekke. Det blir utløst et snøskred og Scrat unnslipper det så vidt. Han faller ned fjellsiden og blir tråkket ned av en dyreflokk.

Samtidig befinner Sid, et klomsete dovendyr, seg sovende i et tre. Når han våkner, oppdager han at familien hans har dratt for å unnslippe den kommende istiden. Han møter mammuten Manfred eller «Manny» som ikke er så interessert i å slå følge med Sid, men Sid følger etter ham uansett.

Etter en stund finner de en baby som overlevde etter at moren og babyen hoppet utfor en foss og unnslapp en horde sabeltanntigre. Siden moren ikke overlevde fallet, må Sid og Manny ta seg av babyen. De møter etterhvert en sabeltanntiger kalt Diego som er ute etter å rappe babyen fra dem og føre den til sin leder Soto. Soto er ute etter hevn siden han ikke klarte å fakke moren og babyen tidligere og har dermed sendt Diego ut på dette oppdraget.

Diego prøver flere ganger å rappe babyen, men det viser seg at han blir venner med gjengen og bestemmer seg derfor for å bli med dem og forlate gruppa til Soto. Etter mange hendelser treffer Manny og Sid omsider faren til babyen. Diego, som nettopp hadde kjempet mot Soto og gjengen, kommer haltende bak dem fordi han hadde blitt skadet etter kampen. De tar farvel med babyen og overleverer ham deretter til faren.

 Rolleliste (stemmer) 
 Rolle  Skuespilleroriginalversjon  Skuespillernorsk versjon Manny  Ray Romano  Otto Jespersen Sid  John Leguizamo  Dagfinn Lyngbø Diego  Denis Leary   Sven NordinBabyenTara Strong Soto  Goran Višnjić  Lasse Lindtner Zeke  Jack Black  Trond Fausa Aurvåg Oscar  Diedrich Bader  Håvard BakkeLennyAlan TudykOve Christian OweScratChris Wedge Dodo  Chris WedgeRachelJane KrakowskiBerit BomanJeanette/JenniferLorri BagleyKatrine Blomstrand Carl  Cedric the Entertainer  Jan Grønli Frank  Stephen Root   Christian Skolmen

 Oppfølgere 
Det har kommet en rekke oppfølgere til filmen fra 2002:

 2006: Istid 2 (orig. tittel: Ice Age 2: The Meltdown)
 2009: Istid 3: Dinosaurene kommer (orig. tittel: Ice Age 3: Dawn of the Dinosaurs)
 2012: Istid 4: Kontinenter på avveie (orig. tittel: Continental Drift)
 2016: Istid 5: På kollisjonskurs (orig. tittel: Ice Age: Collision Course): 

Referanser

 Eksterne lenker 



Kategori:Animerte eventyrfilmer fra USA
Kategori:Filmer fra 2002
Kategori:Engelskspråklige filmer
Kategori:Animerte barnefilmer fra USA